വ്യവസായിയുടെ പണം കവര്ന്നതിന് പിന്നില് ഒമ്ബതംഗ സംഘം കോഴിക്കോട്: കുന്നമംഗലത്തെ പ്രവാസി വ്യവസായിയില് നിന്ന് 59 ലക്ഷം രൂപയും കാറും സ്വര്ണമാലയും തട്ടിയതിനു പിന്നില് ഒമ്ബതംഗ ഹണിട്രാപ്പ് സംഘം. കേസില് കഴിഞ്ഞ ദിവസം അറസ്റ്റിലായ കണ്ണൂര് കൂത്തുപറമ്ബ് സ്വദേശി ഒ. സിന്ധു 46, പെരുമണ്ണ സ്വദേശി കളത്തിങ്ങല് കെ. ഷനൂബ് 39, ഫാറൂഖ് കോളജ് സ്വദേശി അനുഗ്രഹയില് ശരത്കുമാര് 27 എന്നിവരില് നിന്നാണ് ഒമ്ബതംഗ സംഘമാണ് തട്ടിപ്പു നടത്തിയതെന്നു പോലീസിനു വ്യക്തമായത്. അവശേഷിച്ചവര് കോഴിക്കോട് സ്വദേശികളാണെന്നും ഇവര് ഉടന് പിടിയിലാവുമെന്നും പോലീസ് അറിയിച്ചു. സിന്ധുവിന്റെയും ഷനൂബിന്റെയും നേതൃത്വത്തില് കാരപ്പറമ്ബ് കേന്ദ്രീകരിച്ചാണ് സംഘം പ്രവര്ത്തിച്ചത്. മറ്റു പലരും ഇവരുടെ തട്ടിപ്പിനിരയായതായാണ് വിവരം. 2019 ഒക്ടോബറിലാണ് വ്യവസായിയെ സിന്ധു ഫോണിലൂടെ പരിചയപ്പെടുന്നത്. കോഴിക്കോട്ട് ഹോട്ടലും ബ്യൂട്ടിപാര്ലറും ഉണ്ടെന്നും പണം നല്കിയാല് വ്യാപാര സ്ഥാപനങ്ങളില് പങ്കാളിയാക്കാമെന്നും വാഗ്ദാനം നല്കുകയായിരുന്നു. ഇതോടെ വ്യവസായി 17 ലക്ഷം രൂപ വിവിധ തവണയായി അയച്ചു നല്കി. ഇതിനിടെ കൈപ്പറ്റിയ തുകയുടെ ലാഭവിഹിതമെന്നു പറഞ്ഞ് സിന്ധു മൂന്നു മാസം 50,000 രൂപവീതം വ്യവസായിക്കു നല്കുകയും ചെയ്തു. ഇടപാടുകളില് കൂടുതല് വിശ്വാസം നേടാനായിരുന്നു ഇങ്ങനെ ചെയ്തത്. തുടര്ന്നു പല സമയങ്ങളിലായി ബിസിനസ് ആവശ്യങ്ങള്ക്കെന്നു പറഞ്ഞ് 42 ലക്ഷം രൂപ കൂടി ഇവര് വാങ്ങി. നല്കിക്കൊണ്ടിരുന്ന ലാഭവിഹിതം മുടങ്ങിയതോടെ ചില സംശയങ്ങള് ഉന്നയിച്ചപ്പോള് വ്യാപാര കരാറില് ഉടന് ഒപ്പുവയ്ക്കണമെന്നാവശ്യപ്പെട്ടു. എന്നാല് കരാറൊപ്പിടാന് നാട്ടിലെത്തിയത് അറിയിച്ചതോടെ സിന്ധു ഫോണെടുക്കാതെ ഒഴിഞ്ഞുമാറി. കരാര് ഒപ്പിടുന്നില്ലെങ്കില് നല്കിയ പണം തിരികെ വേണമെന്നു പറഞ്ഞതോടെ ചെറിയ തര്ക്കമായി. ഇതിനിടെ വ്യാപാരി നടത്തിയ അന്വേഷണത്തില് സിന്ധുവിന് ഹോട്ടലും ബ്യൂട്ടിപാര്ലറുമെന്നും ഇല്ലെന്നു വ്യക്തമായി. ഇതടക്കം ശ്രദ്ധയില്പ്പെടുത്തിയതോടെ കാരപ്പറമ്ബിലെ തന്റെ ഫ്ലാറ്റിലെത്തിയാല് പണം തിരികെ നല്കാമെന്നു സിന്ധു അറിയിക്കുകയായിരുന്നുവത്രെ. ഫെബ്രുവരി 23ന് ഫ്ലാറ്റിലെത്തിയ വ്യവസായിയെ സിന്ധുവടക്കം ഒമ്ബതുപേര് ചേര്ന്ന് മര്ദിച്ചവശനാക്കുകയും നഗ്നനാക്കുകയും ചെയ്തു. പിന്നീട് കിടപ്പുമുറിയിലെത്തിച്ച് സിന്ധുവിനൊപ്പം നിര്ത്തി ഫോട്ടോയും വീഡിയോയും പകര്ത്തി. പോലീസില് പരാതി നല്കിയാല് ഇതു സാമൂഹിക മാധ്യമങ്ങളില് പ്രചരിപ്പിക്കുമെന്നും ഭീഷണിപ്പെടുത്തി. വ്യവസായിയുടെ അഞ്ചുപവന്റെ സ്വര്ണമാലയും കാറും സംഘം തട്ടിയെടുക്കുകയും ചെയ്തു. എന്നാല് മാസങ്ങള്ക്കുശേഷം വീണ്ടും കൂടുതല് പണം ആവശ്യപ്പെട്ടതോടെയാണു വ്യവസായി പരാതി നല്കിയത്. കേസിലെ പ്രതികളെല്ലാം നേരത്തെയും കോഴിക്കോട് കേന്ദ്രീകരിച്ചുള്ള ഹണിട്രാപ്പ് ഉള്പ്പെടെ കേസുകളില് പെട്ടവരാണെന്നാണ് പോലീസ് പറയുന്നത്. കാരപ്പറമ്ബിലെ ഫ്ലാറ്റില് സിന്ധുവിനൊപ്പം ഭര്ത്താവെന്നു പറഞ്ഞു താമസിക്കുന്നയാളും ക്രിമിനല് കേസ് പ്രതിയാണെന്ന് അന്വേഷണത്തില് വ്യക്തമായി.